তিনি বলেন, ১৬ আগস্ট মার্কিন যুক্তরাষ্ট্রে বাংলাদেশ ব্যাংক, ফেডারেল রিজার্ভ ব্যাংক নিউইয়র্ক এবং সুইফট ব্যাংকের মধ্যে দ্বিতীয় ত্রিপক্ষীয় সভা অনুষ্ঠিত হয়। উক্ত সভায় সকল পক্ষ বাংলাদেশ ব্যাংকের খোয়া যাওয়া অর্থ উদ্ধারে একযোগে কাজ করার অঙ্গীকার ব্যক্ত করে। এ প্রেক্ষিতে একটি যৌথ ঘোষণা পত্র জারি করা হয়। ফেডারেল রিজার্ভ ব্যাংক যুক্তরাষ্ট্রের করেসপন্ডেন্ট ব্যাংকসমুহের মাধ্যমে আরসিবিসি ব্যাংকের বিরুদ্ধে প্রয়োজনীয় ব্যবস্থা গ্রহণের জন্য উদ্যোগ গ্রহণ করা হবে মর্মেও মতামত প্রদান করে।